钦定古今图书集成/明伦汇编/家范典/第061卷 > 礼记 > 《檀弓》
## 钦定古今图书集成/明伦汇编/家范典/第061卷 > 礼记 > 《檀弓》

子夏问于孔子曰：“请问居昆弟之仇如之何？”曰：“仕弗
与共国，衔君命而使，虽遇之不斗。”曰：“请问居从父昆
弟之仇如之何？”曰：“不为魁。主人能，则执兵而陪其后。”

又

“《有殡》，闻远兄弟之丧”，虽缌必往。非兄弟，虽邻不往。

〈陈注〉三年之丧，在殡不得出吊。然于兄弟则恩义存焉。故虽缌服，兄弟之异居而远者，亦当往哭其丧。若非兄弟，则虽近不往。

又

有殡，闻远兄弟之丧，哭于侧室。无侧室，哭于门内之
右。同国，则往哭之